
Евразия экономикалык бирлигинин расмий статистикалык маалыматтарын түзүү методологиясын бекитүү жөнүндө


Евразия экономикалык бирлигинин расмий статистикалык маалыматтарын түзүү жана жайылтуу тартиби жөнүндө протоколдун                        11-пунктуна ылайык (2014-жылдын 29-майындагы Евразия экономикалык бирлиги жөнүндө келишимге № 4 тиркеме) Евразия экономикалык комиссиясынын Коллегиясы чечти:
1.Тиркелген Евразия экономикалык бирлигинин расмий статистикалык маалыматтарын түзүү методологиясы бекитилсин.  
2._Төмөнкүлөр күчүн жоготту деп табылсын:
Евразия экономикалык комиссиясынын Коллегиясынын  «Евразия экономикалык бирлигинин расмий статистикалык маалыматтарын түзүү методологиясын бекитүү жөнүндө» 2019-жылдын 19-мартындагы № 35 чечими;
Евразия экономикалык комиссиясынын Коллегиясынын «Евразия экономикалык бирлигинин расмий статистикалык маалыматтарын түзүү методологиясына өзгөртүүлөрдү киргизүү жөнүндө» 2022-жылдын              
27-декабрындагы №  203  чечими;
3. Ушул Чечим расмий жарыяланган датадан тартып 30 календардык күн өткөндөн кийин күчүнө кирет. 


	Евразия экономикалык комиссиясынын
              Коллегиясынын төрагасы
	
М. Мясникович

БЕКИТИЛДИ
Евразия экономикалык комиссиясынын Коллегиясынын 
[bookmark: _GoBack]2023-жылдын 19-декабрындагы 
№ 175 чечими менен 


Евразия экономикалык бирлигинин расмий статистикалык маалыматтарын түзүү 
МЕТОДОЛОГИЯСЫ
I. Жалпы жоболор 
1.Ушул Методология 2014-жылдын 29-майындагы Евразия экономикалык бирлиги жөнүндө келишимдин 24-беренесинин 1 жана                            2-пункттарына, Евразия экономикалык бирлигинин расмий статистикалык маалыматын түзүү жана жайылтуу тартиби жөнүндө протоколдун (аталган Келишимге № 4 тиркеме) 11-пунктуна ылайык Евразия экономикалык бирлигинин (мындан ары - Бирлик) расмий статистикалык маалыматтарын түзүүнүн тартибин аныктоо максатында иштелип чыкты жана жана Бирликтин расмий статистикалык маалыматын түзүү үчүн маалымат булактарынын сыпатталышын, Бирликтин расмий статистикалык маалыматын түзүүнүн жалпы ыкмаларын жана эрежелерин баяндоону өзүнө камтыйт.
2. Ушул Методологиянын максаттары үчүн төмөнкүлөрдү билдирген түшүнүктөр колдонулат: 
«абсолюттук статистикалык көрсөткүчтөр» – социалдык-экономикалык процесстердин жана кубулуштардын мүнөздөмөлөрүн абсолюттук мааниде чагылдырган статистикалык көрсөткүчтөр. Абсолюттук статистикалык көрсөткүчтөр изилденүүчү кубулуштардын маңызына жана алардын физикалык касиеттерине жараша натуралдык (салмак, аянт, узундук ж. б. чендери) же нарктык өлчөө бирдиктеринде туюнтулган өлчөө бирдиктерине ээ;
«көрсөткүчтүн (коэффициенттин) салмагы» – Бирликтин расмий статистикалык маалыматын түзүүдө пайдаланылуучу, Бирликтин ар бир мүчө мамлекети боюнча статистикалык маалыматтын сандык маанисинин салмагы;
«салыштырмалуу статистикалык көрсөткүчтөр» – социалдык-экономикалык процесстердин жана кубулуштардын сандык мүнөздөмөлөрүнүн ортосундагы байланышты чагылдыруучу статистикалык көрсөткүчтөр. Салыштырмалуу статистикалык көрсөткүчтөр бир абсолюттук көрсөткүчтүн экинчисине карата катышы катары же эки салыштырмалуу көрсөткүчтүн өз ара катышы катары эсептелинет жана салыштырмалуу чоңдук түрүндө берилет (өсүү темпи, өсүш темпи, коэффициент, тармактар, иштин түрлөрү боюнча индекс ж.б.). 
алардын физикал
II. Бирликтин расмий статистикалык маалыматтарын түзүү үчүн 
маалыматтар булагы  
3._Бирликтин расмий статистикалык маалыматтарын түзүү үчүн маалымат булагы болуп  Комиссияга ыйгарым укуктуу органдар тарабынан берилген расмий статистикалык маалыматтардын статистикалык көрсөткүчтөрүнүн тизмегине  (мындан ары –тизмек) ылайык Евразия экономикалык комиссиясына (мындан ары – Комиссия) Бирликтин мүчө мамлекеттеринин ыйгарым укуктуу органдары (мындан ары  тиешелүү түрдө – ыйгарым укуктуу органдар, мүчө мамлекеттер) тарабынан берилген расмий статистикалык маалыматтар, ошондой эле Комиссиянын суроо-талабы боюнча ыйгарым укуктуу органдар тарабынан берилүүчү мүчө мамлекеттердин тизмекке кирбеген башка расмий статистикалык маалыматтары эсептелет. 
Комиссия Бирликтин расмий статистикалык маалыматтарын түзүүдө эл аралык уюмдардын расмий статистикалык маалыматтарын жана мүчө мамлекеттердин мыйзамдарында тыюу салынбаган булактардан алынган башка маалыматтарды пайдалана алат.
4. Мүчө мамлекеттердин биринде айрым көрсөткүчтөр боюнча расмий статистикалык маалымат жок болгон учурда, Бирликтин расмий статистикалык маалыматтарын түзүү үчүн эл аралык практикада колдонулган баалоо ыкмалары колдонулушу мүмкүн.
III. Бирликтин расмий статистикалык маалыматтарын түзүүнүн жалпы ыкмалары жана эрежелери  
5._Бирликтин расмий статистикалык маалыматтарын түзүү алгоритми мүчө мамлекеттердин расмий статистикалык маалыматтарын иштеп чыгуу жана жалпылоо аркылуу алынган статистикалык көрсөткүчтөрдү эсептөөгө негизделген.
6._Бирлик боюнча расмий статистикалык маалыматтарды түзүүнүн тартиби негизги статистикалык көрсөткүчтөрдүн – абсолюттук же салыштырмалуу формасына жараша айырмаланат.
7._Табигый өлчөө бирдиктеринде туюнтулган абсолюттук статистикалык көрсөткүчтөр боюнча Бирликтин расмий статистикалык маалыматтары бардык мүчө мамлекеттер үчүн ар бир статистикалык көрсөткүч боюнча кошуу же  кемитүү жолу менен аныкталат.
8._Натуралдык өлчөө бирдиктеринде чагылдырылган Бирлик боюнча абсолюттук статистикалык көрсөткүчтөр төмөнкү формула боюнча эсептелет: 

мында:
 – тиешелүү отчёттук мезгил үчүн натуралдык өлчөө бирдиктеринде чагылдырылган Бирлик боюнча абсолюттук статистикалык көрсөткүч;
 – тиешелүү отчёттук мезгил үчүн натуралдык өлчөө бирдиктеринде туюнтулган i-мүчө мамлекеттин абсолюттук статистикалык көрсөткүчү
n – мүчө мамлекеттердин саны.
9._ Нарктык өлчөө бирдиктеринде көрсөтүлгөн абсолюттук статистикалык көрсөткүчтөр социалдык-экономикалык кубулуштарга жана процесстерге (ички дүң продуктунун, өнөр жай өндүрүшүнүн, айыл чарба продукциясын өндүрүүнүн, негизги капиталга инвестициялардын, аткарылган курулуш иштеринин, чекене соода жүгүртүүнүн ж.б. көлөмү) акчалай баа берүүнү мүнөздөйт жана мүчө мамлекеттердин улуттук валютасы менен өлчөнөт. Көрсөтүлгөн көрсөткүчтөр Бирлик боюнча нарктык туюнтмада чагылдыруу үчүн ар бир мүчө мамлекет боюнча бирдиктүү эсептик бирдикке кайра эсептелүүгө тийиш. Мындай бирдиктүү эсептешүү бирдиги катары АКШ доллары (мүчө мамлекеттердин улуттук валюталары же башка валюта) кабыл алынышы мүмкүн. Мүчө мамлекеттердин нарктык өлчөө бирдиктеринде туюндурулган статистикалык көрсөткүчтөрүн АКШ долларына (мүчө мамлекеттердин улуттук валюталарына же башка валюталарга) кайра эсептөө Комиссия тарабынан тиешелүү отчёттук мезгил үчүн мүчө мамлекеттердин улуттук (борбордук) банктары тарабынан белгиленген (жарыяланган) валюталардын орточо (орточо салмактанып алынган) курстары боюнча жүзөгө ашырылат.
10._Бирлик боюнча абсолюттук статистикалык көрсөткүчтөр нарктык өлчөө бирдиктеринде туюндурулган (АКШ долларына, мүчө мамлекеттердин улуттук валюталарына же башка валютага кайра эсептегенде) төмөнкү формула боюнча эсептелет: 

мында:
– тиешелүү отчёттук мезгил үчүн нарктык өлчөө бирдигинде (АКШ долларына, мүчө мамлекеттердин улуттук валюталарына же башка валютага кайра эсептегенде) туюнтулган Бирлик боюнча абсолюттук статистикалык көрсөткүч; 
– тиешелүү отчёттук мезгил үчүн i-мүчө мамлекеттин улуттук валютасындагы нарктык өлчөө бирдигинде туюнтулган мүчө мамлекеттин абсолюттук статистикалык көрсөткүчү;
– АКШ долларына, i-мүчө мамлекеттин улуттук валютасына же башка валютага карата улуттук валютанын курсу (тиешелүү отчёттук мезгил үчүн мүчө мамлекеттин улуттук (борбордук) банкы тарабынан белгиленген (жарыяланган) валютанын орточо (орточо салмактанып алынган) курсу боюнча аныкталат);
n – мүчө мамлекеттердин саны.
11._ Бирлик боюнча коэффициент түрүндө туюнтулган салыштырмалуу статистикалык көрсөткүчтөр төмөнкү формула боюнча эсептелет: 

мында:
 – Бирлик боюнча тиешелүү отчёттук мезгил үчүн коэффициент түрүндө туюнтулган салыштырмалуу статистикалык көрсөткүч;
 – тиешелүү отчёттук мезгил үчүн мүчө мамлекеттин улуттук (борбордук) банкы тарабынан белгиленген (жарыяланган) валютанын орточо (орточо салмактанып алынган) курсу боюнча АКШ долларына же башка валютага которулган) натуралай өлчөө бирдигинде же нарктык өлчөө бирдигинде туюнтулган 1 i-мүчө мамлекеттин абсолюттук статистикалык көрсөткүчү;
– тиешелүү отчёттук мезгил үчүн мүчө мамлекеттин улуттук (борбордук) банкы тарабынан белгиленген (жарыяланган) валютанын орточо (орточо салмактанып алынган) курсу боюнча АКШ долларына же башка валютага которулган) натуралай өлчөө бирдигинде же нарктык өлчөө бирдигинде туюнтулган 2 i-мүчө мамлекеттин абсолюттук статистикалык көрсөткүчү;

n – мүчө мамлекеттердин саны.
12._Бирлик боюнча индекстик формада берилген салыштырмалуу статистикалык көрсөткүчтөр бир нече этапта эсептелет. Биринчи этапта көрсөткүчтөрдүн (коэффициенттердин) салмагын аныктоо үчүн тиешелүү базистик мезгил үчүн бардык мүчө мамлекеттер боюнча нарктык көрсөткүчтөрдүн жалпы суммасында АКШ долларына же башка валютага кайра эсептелген нарктык өлчөө бирдигинде туюндурулган ар бир мүчө мамлекеттин абсолюттук статистикалык көрсөткүчтөрүнүн үлүшү эсептелет.
Көрсөткүчтүн (коэффициенттин) салмагын тиешелүү түрдө өзгөртүү менен базистик мезгилди кайра кароо 5 жылда 1 жолудан көп эмес жүргүзүлөт. 
Көрсөткүчтүн (коэффициенттин) салмагын эсептөө төмөнкү формула боюнча жүргүзүлөт:

мында:
 – тиешелүү базистик мезгил үчүн i-мүчө мамлекеттин көрсөткүчүнүн салмагы (коэффициенти);
 – нарктык өлчөө бирдигинде туюнтулган i-мүчө мамлекеттин абсолюттук статистикалык көрсөткүчү (тиешелүү базистик мезгил үчүн                            i-мүчө мамлекеттин улуттук (борбордук) банкы тарабынан белгиленген (жарыяланган) валютанын орточо (орточо салмактанып алынган) курсу боюнча АКШ долларына же башка валютага кайра эсептелген);
n – мүчө мамлекеттердин саны.
Экинчи этапта i-мүчө мамлекеттин көрсөткүчүнүн (коэффициентинин) салмагын пайдалануу менен индекстик формада көрсөтүлгөн салыштырмалуу статистикалык көрсөткүчтү эсептөө жүргүзүлөт.
Индекс формасында туюнтулган Бирлик боюнча салыштырмалуу статистикалык көрсөткүчтөр төмөнкү формула боюнча эсептелет:

мында:
 – тиешелүү отчёттук мезгил үчүн индекс формасында туюндурулган Бирлик боюнча салыштырмалуу статистикалык көрсөткүч;
 – тиешелүү отчёттук мезгил үчүн индекс түрүндө туюнтулган i-мүчө мамлекеттин салыштырмалуу статистикалык көрсөткүчү;
 – тиешелүү базистик мезгил үчүн i-мүчө мамлекеттин көрсөткүчүнүн салмагы (коэффициенти);
n – мүчө мамлекеттердин саны.
13._Бирликтин расмий статистикалык маалыматын бөлүмдөр жана топтор боюнча түзүү эл аралык стандарттардын (классификациялардын) же эл аралык стандарттардын  (классификациялардын) талаптарына шайкеш келтирилген (бирдей) улуттук стандарттардын (классификациялардын) талаптарына ылайык жүзөгө ашырылат.
14. Бирлик боюнча абсолюттук жана салыштырмалуу статистикалык көрсөткүчтөрдү кайра карап чыгуу (оңдоо) мүчө мамлекеттердеги тиешелүү абсолюттук жана салыштырмалуу статистикалык көрсөткүчтөрдү тактоо учурунда жүзөгө ашырылат. 
15. Бирликтин статистикасынын жеке жана спецификалык өзгөчөлүктөрүнө ээ болгон тармактары боюнча көрсөткүчтөрдү түзүүнүн тартиби тиркемеге ылайык тизмекке киргизилген методологияларда келтирилет. Көрсөтүлгөн методологиялар Бирликтин расмий сайтында жайгаштырылат.
______________________





ТИРКЕМЕ 

Евразия экономикалык бирлигинин расмий статистикалык маалыматтарын түзүү методологиясына

Евразия экономикалык бирлигинин айрым көрсөткүчтөр боюнча расмий статистикалык маалыматтарын түзүү методологияларынын ТИЗМЕГИ

1._Евразия экономикалык бирлигинин товарлары менен тышкы жана өз ара соода жүргүзүүнүн орточо бааларынын жана физикалык көлөмүнүн индекстерин эсептөөнүн методологиясы. 
2. Евразия экономикалык бирлигинин негизги капиталга инвестициялар жана негизги капиталга инвестициялардын физикалык көлөмүнүн индекси жөнүндө расмий статистикалык маалыматын түзүү методологиясы. 
3._Евразия экономикалык бирлигинин ички дүң продукциясынын көлөмү жана Евразия экономикалык бирлигинин ички дүң продукциясынын физикалык көлөмүнүн индекси жөнүндө расмий статистикалык маалыматын түзүү методологиясы.
4._ Евразия экономикалык бирлигинин айыл, токой жана балык чарба продукциясын өндүрүүнүн көлөмү жана физикалык көлөмүнүн индекси жөнүндө расмий статистикалык маалыматын түзүү методологиясы.
5._Евразия экономикалык бирлигинин өнөр жай өндүрүшүнүн көлөмү жана өнөр жай өндүрүшүнүн индекси боюнча расмий статистикалык маалыматын түзүү методологиясы.
6._Евразия экономикалык бирлигинин «курулуштагы баалардын индекси» көрсөткүчү боюнча расмий статистикалык маалыматын түзүү методологиясы.
7._«Өнөр жай өндүрүүчүлөрүнүн бааларынын индекси» индикатору боюнча Евразия экономикалык бирлигинин расмий статистикалык маалыматын түзүү методологиясы.
8._«Айыл чарба продукциясын өндүрүүчүлөрдүн бааларынын индекси» индикатору боюнча Евразия экономикалык бирлигинин расмий статистикалык маалыматын түзүү методологиясы. 
9._Калктын табигый кыймылынын көрсөткүчтөрү боюнча Евразия экономикалык бирлигинин расмий статистикалык маалыматын түзүү методологиясы.
10._Чекене соода көрсөткүчтөрү боюнча Евразия экономикалык бирлигинин расмий статистикалык маалыматын түзүү методологиясы.
11._Евразия экономикалык бирлигинин транспорт ишмердигин мүнөздөөчү көрсөткүчтөр боюнча расмий статистикалык маалыматын түзүү методологиясы. 
12._Евразия экономикалык бирлигинин товарларынын тышкы жана өз ара соодасынын статистикасын түзүү методологиясы.
13.«Жумушсуздуктун деңгээли» көрсөткүчү боюнча Евразия экономикалык бирлигинин расмий статистикалык маалыматын түзүү методологиясы.
14.«Керектөө бааларынын индекси» көрсөткүчү боюнча Евразия экономикалык бирлигинин расмий статистикалык маалыматын түзүү методологиясы.
15._ «Жүк ташуу тарифинин индекси» индикатору боюнча Евразия экономикалык бирлигинин расмий статистикалык маалыматты түзүү методологиясы.

